**Qui està exempt de formar part de la mesa electoral?**

Són **causes justificades** per formar part de la mesa, que en tot cas cal acreditar amb documents:

1. Tenir 65 i 70 anys.
2. La situació de discapacitat reconeguda.
3. La condició de pensionista d’incapacitat permanent absoluta i gran invalidesa.
4. La incapacitat temporal per al treball
5. La gestació a partir dels 6 mesos d’embaràs i el període corresponent de descans per cuidar el menor.
6. L’internament en centres hospitalaris o penitenciaris.
7. La condició de víctima acreditada d’un delicte que comporti una resolució judicial que imposi pena d’aproximació, quan el condemnat es trobi inscrit en el mateix col·legi electoral que la víctima.
8. Haver format part d’una mesa electoral en un mínim de 3 ocasions al llarg dels darrers 10 anys, sempre que es garanteixi la constitució de la mesa electoral.
9. La cura del lactant per part dels seus progenitors, adoptants, guardadors o acollidors.
10. La cura, per raons de guàrdia legal, de menors de 12 anys o de persones amb discapacitat física, psíquica o sensorial.
11. La cura de familiars de fins a segon grau de consanguinitat que, per causa de l’edat, accident o malaltia, no puguin valer-se per si mateixos.
12. La condició d'inelegible per ser diputat d'acord amb la llei electoral.

**Poden ser causes justificades**per formar part de la mesa electoral, segons les circumstàncies que en cada cas ha de valorar la junta electoral de zona corresponent d’acord amb la justificació aportada:

1. La lesió o malaltia que encara que no hagi donat lloc a una declaració d’incapacitat per al treball impedeixi fer les funcions de membre de mesa.
2. La condició de pensionista d'incapacitat permanent total per a una professió determinada.
3. La situació de risc durant l'embaràs o de risc durant la lactància natural.
4. La previsió d'intervenció quirúrgica o de proves clíniques rellevants el dia de la votació, els dies immediatament anteriors, o l'endemà d'aquella, sempre que resultin inajornables.
5. La pertinença a confessions o comunitats religioses on l'ideari o el règim de clausura resultin contraris o incompatibles amb la participació en una mesa electoral.
6. El canvi de la residència habitual a un lloc situat en una altra comunitat autònoma.
7. La concurrència el dia de l'elecció d'esdeveniments familiars d'una rellevància especial, que resultin inajornables o en què l'ajornament provoqui perjudicis econòmics importants.
8. La condició de mare o pare de menors de catorze anys, quan s'acrediti que l'altre progenitor no pot ocupar-se del menor durant la jornada electoral, i no hi hagi ascendents o altres fills grans que ho puguin fer.
9. Altres situacions, a valorar per la junta electoral de zona corresponent.